Alustava noore ettevõtja äriplaan
2024-08-21 09:00 - 16:00 (Europe/Tallinn) | Veebis, Eesti
Infopäev „Põllumajandusliku tegevusega alustava noore ettevõtja äriplaan 2024“
Maaelu Teadmuskeskus korraldab augustis 2024 samasisulised infopäevad põllumajandusliku tegevusega alustavatele noortele ettevõtjatele.
Veebipõhised infopäevad toimuvad 21. augustil, 27. augustil ja 29. augustil. Infopäeval osalemiseks registreeru vähemalt 1 tööpäev ette. Kõigile registreerunud osalejatele saadetakse infopäeval osalemise link 1 tööpäev enne infopäeva algust meilile.
Vastavalt Eesti maaelu arengukava meetme 6.1 “Põllumajandusliku tegevusega alustava noore ettevõtja toetus” määrusele, on taotlejal kohustus läbida enne taotluse esitamist ettevõtlusalane infopäev (§ 3 lõige 10), mis keskendub äriplaani ja finantsprognooside koostamisele. Peale infopäeva lõppu saadetakse PRIAsse osalejate logi, mille alusel sisestab PRIA osavõtjad oma andmebaasi.
Registreerimine:
21. AUGUSTI INFOPÄEVALE
27. AUGUSTI INFOPÄEVALE
29. AUGUSTI INFOPÄEVALE
4. SEPTEMBRI INFOPÄEVALE

Infopäevade plaanitav ajakava ja sisu:
9.00-9.15 Sisenemine veebikeskkonda
9.15-9.25 Tervitussõnad ja koolituse ülevaade
9.25-10.45 Põllumajandusettevõtja ärimudeli koostamine (ärimudeli põhialused ja komponendid – ressursid ja vahendid, võtmetegevused, võtmepartnerid põllumajandusettevõtte kulude-tulude struktuur, sihtkliendid, väärtuspakkumine, müügikanalid), praktilised näited, küsimustele vastamine. Lektor Olavy Sülla.
15-minutiline paus
11.00-12.30 Põllumajandusettevõtja äriplaani koostamine (ettevõtja haridus ja kogemus, äriidee, visioon ja eesmärgid, ettevõtluskeskkonna analüüs, infoallikad analüüside koostamiseks, riskid, turu ja nõudluse analüüs, turundusplaan, konkurendid, SWOT analüüs), praktilised näited, küsimustele vastamine. Lektor Olavy Sülla.
30-minutiline lõunapaus
13.00-14.30 Põllumajandustootja finantsplaneerimine (toodangu mahu ja vara kasutuse planeerimine, rahavoogude planeerimise eesmärk, põllumajandussissetulekute arvutamine, kulude planeerimine ja toodangu omahinna arvutamine, kattetulu, rahavoogude pika- ja lühiajaline planeerimine, kulude juhtimine, jätkusuutlikkus, maksud, riskid), praktilised näited, küsimustele vastamine. Lektor Triin Luksepp.
15-minutiline paus
14.45-15.30 Põllumajandustootja finantsplaneerimine jätkub. Lektor Triin Luksepp.
15.30-16.15 Ootused ja soovitused noortele põllumajandustootjatele toetuste taotlemisel. Martin Ott, Regionaal- ja Põllumajandusministeerium.
Soovitused noortele põllumajandustootjatele toetuste taotlemisel – mida karta ja mida vältida. Rando Undrus, PRIA.
16.15 Kokkuvõte, ülevaade Nõuandeteenusest. Sille Roomets, Maaelu Teadmuskeskus
*
Lektor Olavy Sülla on pikaajalise kogemusega äriplaanide ja põllumajandusettevõtlusega alustamise konsulent (tase 6). Ta on hinnatud äriplaanide, toetustaotluste ja laenutaotluste hindaja, juhendaja ning koolitaja.
Lektor Triin Luksepp on maamajanduse konsulent (tase 6), pikaajalise kogemusega ettevõtete finantsnõustaja nii investeeringute planeerimisel, äriprognooside koostamisel, toetuste taotlemisel, raamatupidamise korraldamisel kui finantside planeerimisel.

Infopäevade materjalid leiad siit:

Olavy Sülla “Põllumajandusliku tegevusega alustava noore ettevõtja äriplaan 2024 – ärimudeli analüüs ja äriplaani koostamine”
Triin Luksepp “Põllumajandustootjate finantsplaneerimine”

Maaelu Teadmuskeskus korraldab infopäeva koostöös Regionaal- ja Põllumajandusministeeriumi ning PRIA-ga. Infopäev viiakse läbi Euroopa Ühtse Põllumajanduspoliitika toetuse abil.

Ringmajandus ning taastuvenergia ehitussektoris
2024-08-22 09:00 - 17:00 | Tartu, Eesti
Koolitus aitab olemasoleva ärimudeli kohandamise ja uue tasakaalus ärimudeli loomise kaudu toetada ettevõtetes rohepöörde eestvedamist ja seeläbi muutuste elluviimist.
Koolitus annab teadmisi ringmajanduse üldisest ärimudelist käsitledes jäätmemajanduse temaatikat ehitusjäätmete taaskasutamise vaatenurgast, andes lisaks ka ülevaate taastuvenergiaressursside kasutamisest ja energiasäästmisest rohetehnoloogiate kontekstis.
Koolituse sihtrühm:

Ehitusettevõtte juhid, -peaspetsialistid ning – insenerid sh kütte-, ventilatsiooni- ja jahutusinsenerid ning veevarustuse- ja kanalisatsiooniinsenerid, oskustöötajad, tööjuhid, kinnisvara korrashoiu tööjuhid (hooldusmeistrid), kinnisvarahaldurid, ehitustööde juhid, arhitektid, kinnisvaraarendajad.
Samuti on koolitusele oodatud EMÜ töötajad.
Koolituse sihtrühma ei kuulu eraisikud ja EMÜ tasemeõppe üliõpilased.

Koolitus toimub kahel päeval nädalas (neljapäev ja reede) ajavahemikus 22.08.2024 – 13.09.2024:
22.08.2024, kell: 10.00-17.15
23.08.2023, kell: 10.00-15.45
29.08.2024, kell: 10.00-17.15
30.08.2024, kell: 10.00-17.15
05.09.2024, kell: 10.00-17.15
06.09.2024, kell: 10.00-17.15
13.09.2024, kell: 10.00-17.15
Viimasel päeval kell 15.45-17.45 toimub lõputööde esitlus.
Lisainfo parkimisest, bussi/rongiga tulemisest ja majutumisest

Koolitusel osalemiseks on vajalik:
– kuulumine sihtrühma;
– õigeaegne registreerumine koolitusele;
– tähtajaks esitatud motivatsioonikiri;
– piisav aeg ja valmisolek osaleda ettenähtud koolituspäevadel sh koolitus lõpetada.

Täpsem info ja registreerumine SIIT

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2024. aastaks tellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks”.
Koolitus on sihtrühma kuuluvale ja koolituse lõpetamise nõuded täitnud õppijale tasuta.

Koolituse koordinaator:
Kristina Marran
Avatud ülikooli juhataja
Tel: +372 731 3174; 372 51 88 937
Fr. R. Kreutzwaldi 56/1-A304
Kristina.Marran@emu.ee

"Tunne oma mulda" põllupäev Allika Talu OÜ-s
2024-08-22 11:00 - 15:30 | Harjumaa, Harjumaa, Eesti
„Tunne oma mulda“ põllupäev Allika Talu OÜ-s
Maaelu Teadmuskeskus koostöös Allika Talu OÜ-ga korraldavad põllupäeva „Tunne oma mulda“.
Üritus toimub Climate Farm Demo projekti raames, milles Allika Talu osaleb demofarmina. Põllupäeval tutvume Allika Talu tegevuste ja kliimasõbralike praktikatega ning põllumajandusnõustaja Stefan Gernet viib läbi koolituse „Tunne oma mulda“, mille fookuses on rohumaad ning karjatamissüsteemid. Põllupäev läheb arvesse KSM toetuse sobiva õppena.
Stefan Gernet’il on enam kui 11-aastane rahvusvaheline põllumajanduse ja teadustöö kogemus. Stefan on farmi- ja maamajanduspraktikatele keskendunud Savory Instituudi akrediteeritud nõustaja, kes on pühendunud põllumajandusettevõtetes innovaatiliste lahenduste rakendamisele. Tema südameteemaks on loomakasvatuse ja taimekasvatuse integreerimine, eesmärgiga edendada mitmekesiseid maastikke ja kestlikke põllumajandussüsteeme.
Koolituse „Tunne oma mulda“ eesmärk on aidata põllumajandustootjal tunda ja hinnata paremini oma maafondi ning mõista, kuidas vee- ja toitainete ringlus, karja dünaamika ning energiavood mõjutavad sinu muldade tootlikkust ja seisundit. Lisaks õpime praktilise „käed-külge“ lähenemise kaudu, kuidas hinnata ja ära tunda heas seisundis muldi ning kuidas rakendada ettevõttes holistilist lähenemist ja millised on seda toetavad praktikad. Põllupäevalt saad väärtuslikke teadmisi, et viia ellu muutusi ka oma ettevõttes.
Asukoht: Allika Talu OÜ, Allika küla, Saue vald, 76303
Kogunemiskoht: Laitse Graniitvilla, Lossipargi tee 8, Laitse küla, Saue vald, Harjumaa, 76302
PÄEVAKAVA*
10:30–11:00 Kogunemine Laitse Graniitvillas
11:00–12:30 Teoreetiline osa

„Tunne oma mulda“, Stefan Gernet (toimub inglise keeles)

12:30–13:30 Lõuna ja liikumine Allika Talu OÜ-sse (liikumine toimub oma autodega)
13:30–15:30 Allika Talu OÜ külastus

Allika Talu OÜ tegevuste tutvustus, Argo Allikmets (Allika Talu OÜ)
Praktiline põllujalutus „Tunne oma mulda“, Stefan Gernet (toimub inglise keeles)

* Korraldaja jätab endale õiguse teha päevakavas muudatusi.
PS, infopäeval tõlget inglise keelest eesti keelde tagatud ei ole.
Kohtade täitumise tõttu on registreerumine suletud!
Lisainfo: Riina Maruštšak, e-post: riina.marustsak@metk.agri.ee, tel.nr: +372 5845 3394
—
English below
With over 11 years of international farming and research experience, Stefan Gernert is dedicated to bringing innovative agricultural solutions to farms. As an Accredited Professional with the Savory Institute, he specializes in revitalizing farm and land management practices. His passion lies in reintegrating cattle into grain fields to promote healthy landscapes and resilient farming operations.
“Understanding the Language of the Land” Field Day Introduction: Explore the connection between the water cycle, mineral cycle, community dynamics, and energy flow, and their impact on your land’s productivity and health. Through hands-on activities and expert insights, learn to identify functioning landscapes. Join our interactive Land Discovery Tour to evaluate real landscapes and discover practical holistic land management techniques for your farm. This field day offers valuable insights into regenerative agriculture for farmers of all scales, providing an opportunity to transform your land management practices.

Geograafiliste tähiste infopäev
2024-08-22 13:00 - 15:00 | Veebis, Eesti
22. augustil kell 13.00-15.00 korraldab Regionaal- ja Põllumajandusministeerium veebis geograafiliste tähiste infopäeva.
Infopäev salvestatakse ja seda on võimalik hiljem järele vaadata.
2024. a mais jõustus uus Euroopa Parlamendi ja nõukogu määrus (EL) 2024/1143, mille alusel kohalduvad geograafiliste tähiste valdkonnas uued nõuded, mis puudutavad ka paljusid meie toidutööstuse ettevõtteid.
Eriti oluline on osalemine nende ettevõtjate jaoks, kes kasutavad mõnda geograafilise tähisega toodet töödeldud toote koostisosana ning viitavad sellele ka toote nimetuses (nt Parmigiano reggiano vorstid, šokolaaditrühvlid Champagne’või Cognac’ga jne).
Palume registreeruda infopäevale läbi ministeeriumi veebi LINGI 16. augustiks.
https://agri.ee/geograafiliste-tahiste-infopaev-22-august-2024

Infopäev veebis: Toiduhügieeni algkursus vene keeles
2024-08-23 10:00 - 15:00
Toimumisaeg: reede, 23. august 10:00 – 15:00
Infopäeva formaat: veebiplatvormis Teams

Registreerumine infopäevale SIIT lingilt.

Sihtgrupp: Infopäev on mõeldud venekeelsele sihtrühmale, kellel on vajalik saada esmaseid teadmisi toiduhügieeni ja -ohutuse kohta.
Infopäeva sisu: infopäeval antakse ülevaade ja esmased teadmisi toiduhügieeni ja -ohutuse kohta.

Koolitaja: Hilja Pillisner, toiduhügieeni koolitaja (Dokumendiabi OÜ)
10.00-11.30 loeng
Sissejuhatus, toitu käsitlevad õigusaktid, toiduhügieeni põhimõtted, toidukäitleja kohustused.
11.30-11.45 paus
11.45- 13.15 loeng
Enesekontroll, eeltingimusprogrammid ja HACCP; mikroorganismid, nende kasvu ja paljunemist mõjutavad tegurid; toidu kaudu levivad haigused, toidumürgistused ja -infektsioonid.
13.15-13.45 Lõunapaus

13.45-14.45 loeng
Toidu füüsikaline, keemiline (s.h allergeenidega) ja mikrobioloogiline saastumine ning selle vältimine; puhastamine, desinfitseerimine ja kahjuritõrje; tootmisruumide korrashoid; isiklik hügieen.
14.45- 15.00 Küsimused-vastused

Infopäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ toidu ja toiduohutuse valdkonna raames, toetab Euroopa Liit.

Infopäev on tasuta ja sellest võivad osa võtta kõik huvitatud isikud. Osalemine on vähese tähtsusega abi (VTA), abisumma ühe osavõtja kohta arvutatakse osavõtjate lõpliku arvu järgi, kuid see ei ületa 200 eurot.
Ettevõtte esindajana osalejale on infopäev tasuta, kui ettevõttel on piisavalt vähese tähtsusega abi (VTA) jääki. Ettevõtja peab pidama tekkepõhist arvestust VTA kasutamise üle. VTA vaba jääki saab kontrollida ka veebilehelt https://fin.ee/riigihanked-riigiabi-osalused-kinnisvara/riigiabi

Lisainfo: Liina Laineveer, Eesti Toiduainetööstuse Liit, Tel. +372 6 484 978, liina.laineveer@toiduliit.ee

Keskkonnasäästlikud sõidukid ja alternatiivkütused
2024-08-23 10:00 - 17:00 | Tartu, Eesti
Koolitus annab ülevaate keskkonnasäästlikest sõidukitest ja nendes kasutatavatest kütustest sh biokütustest.
Koolituse sihtrühm:
– Koolitus on suunatud valdkonnast huvitunud ettevõtete töötajatele (transpordiettevõtted, diagnostikaga tegelevad ettevõtted, kütusefirmad, autokoolid) ning FIE-d, kellel on vajadus ja huvi õppida paremini tundma keskkonnateadlikkusel põhinevaid tehnilisi lahendusi mootorsõidukite maailmas.
– Samuti on koolitusele oodatud EMÜ töötajad.
– Koolituse sihtrühma ei kuulu eraisikud ja EMÜ tasemeõppe üliõpilased.

Koolituse toimumise kuupäevad on: 23. august, 29. august, 30. august, 10. september ja 24. september 2024.
Õppetöö toimub kõigil koolituspäevadel kell 10.00-17.00.
(Lisainfo parkimisest, bussi/rongiga tulemisest ja majutumisest)
Koolitus toimub auditoorse kontaktõppe vormis.

Koolitusel osalemiseks on vajalik:

kuulumine sihtrühma;
õigeaegne registreerumine koolitusele;
tähtajaks esitatud motivatsioonikiri;
piisav aeg ja valmisolek osaleda ettenähtud koolituspäevadel sh koolitus lõpetada.

Täpsem info ja registreerumine SIIT

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2024. aastaks tellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks”.
Koolitus on sihtrühma kuuluvale ja koolituse lõpetamise nõuded täitnud õppijale tasuta.

Koolituse koordinaator:
Liisi Veske
Avatud ülikooli täiendusõppe peaspetsialist
Eesti Maaülikool
Tel: 58 847 561
Fr. R. Kreutzwaldi 56/1-A304
liisi.veske@emu.ee

Kogu pere metsapäev
2024-08-24 | Pärnumaa, Pärnumaa, Eesti
Kogu pere metsapäev 2024 toimub 24. augustil Pärnus, Pernova Loodusmaja õuel ja Pärnu spordihalli territooriumil.
Metsapäev toob Pärnusse kuhjaga metsatarkust, põnevaid avastusi ja huvitavat vaatamist kogu perele. KIKi töötajad tutvustavad erametsade toetusvõimalusi ning kohal on erinevad metsaga seotud organisatsioonid oma tegemisi tutvustamas.
Laval on põnev meelelahutusprogramm, mida veab päevajuht Urmas Vaino. Uhkes mundris astub üles armastatud metsameeste meeskoor Forestalia. Kogu pere metsapäeval astub kaasahaarava kavaga üles kohalik ansambel Greip, päeva lõpetab vägeva kontserdiga Daniel Levi.
Kuulutame välja tänavuse metsamajandajate konkursi tulemused, selgub parim metsamajandaja 2024. Samal päeval on võimalus osaleda ekskursioonil 2023. aasta parima metsamajandaja Tiina Ruuli metsa.
Kogu pere metsapäeva korraldamist toetab Keskkonnainvesteeringute Keskus.
Loe ürituse kohta Erametsaliidu koduleheküljelt ja tutvu sündmusega Facebookis.

Hiiumaa Põllupäev
2024-08-24 13:00 - 21:00 | Hiiumaa, Hiiumaa, Eesti
Põllul töötavaid masinaid ja karjamaal söövaid loomi näeb iga mööda mineja, aga milline see elu tegelikult on – seda teavad vist vähesed.
Selle tarvis on 24. augustil 2024 Hiiumaa põllumehed korraldamas “oma enda Põllupäeva”. Tegu on üritusega kus soovime rahvale lähemale tuua pea kõik põllumajandusega seonduva oma enda inimeste poolt.

Koostöös erinevate ettevõtjatega toome külalistele näidata nii palju erinevaid masinaid kui pähe tuleb – nii seismas kui ka tööd tegemas põllu peal. Loodetavasti on kohal ka loomad.
Vast kõige tähtsamaks on meie inimesed, kellele alati meeldib rääkida ja jutustada lugusid oma igapäeva toimetamistest.
Tegevusi on kõigile, saab süüa, juua ja õhtul saab ka pisut pidu.

Põllupäeva päevakava:
12.00 Kogunemine
13.00 Avasõnad
13.15 Põllutööde ja masinate näitus
18.00 Aruteluring. Vaba mikrofon

Lambakasvatajate infopäev "Lammaste esmaabi"
2024-08-25 11:00 - 14:00 | Harjumaa, Harjumaa, Eesti
Autor: Janek Laanemäe

Eesti Lamba- ja Kitsekasvatajate Liit ja Maaelu Teadmuskeskus korraldavad 25. augustil 2024 kell 11.00-14.00 TASUTA lambakasvatajate infopäeva teemal “Lammaste esmaabi”, mille eesmärk on tutvustada erinevaid lammaste esmaabi võtteid (v.a. poegimise esmaabi) nii teoorias kui praktikas.
Kogunemine ja teooria osa Kolga seltsimajas Kolgas Harjumaal ning praktiline osa Iisaku talus Uuri külas Kuusalu vallas Harjumaal.

Registreerumine: https://forms.gle/enDcyjuP1d4ie7aXA
NB! Osalejate arv on piiratud!

Ajakava:
11:00-12:30 Katrin Tähepõld “Lammastele esmaabi andmine” (loeng)
12:30-13:00 Kohvipaus
13:00-14:00 Katrin Tähepõld “Lammastele esmaabi andmine” (praktiline Iisaka talu lammaste näitel)
*korraldajal on õigus teha muudatusi seminari ajakavas

Lektori lühitutvustus, ekspertiis, kvalifikatsioon
Katrin Tähepõld on lammaste ja kitsede tervishoiule ning karjatervisele spetsialiseerunud loomaarst ja konsulent.

Infopäev toimub MAK 2014–2020 „Teadmussiirde programm põllumajanduse, toidu ja maamajanduse tegevusvaldkonnas“ horisontaalse valdkonna raames ning seda toetab Euroopa Liit.

Lisainfo:
Mirjam Pikkmets
kontor@lammas.ee
+372 56569491
